ગુજરાત રાજ્યસભાની ત્રણ સીટો માટે આજે ગુજરાત વિધાનસભામાં વોટિંગ શરૂ થઇ ગયું છે. ભાજપની તરફથી અમિત શાહ, સ્મૃતિ ઇરાની અને બલવંત સિંહ રાજપૂત તો કોંગ્રેસની તરફથી અહમદ પટેલ આ ચૂંટણી માટે લડી રહ્યા છે. વોટિંગ શરૂ થઇ ગયું છે અને કોંગ્રેસના ભૂતપૂર્વ વરિષ્ઠ નેતા શંકર સિંહ વાઘેલા મત નાંખવા માટે પહોંચી ગયા છે. જો કે વોટ આપ્યા પછી શંકરસિંહ વાધેલાએ મીડિયા સામે ખુલ્લે આમ સ્પષ્ટ કર્યું ક ે તેમણે અહમદ પટેલને વોટ નથી આપ્યો. તેમણે કહ્યું કે જ્યારે કોંગ્રેસ જીતવાની જ નથી તો તેને વોટ આપીને શું કરવાનું. આમ ગુજરાત રાજ્ય સભાની ચૂંટણીના પહેલા વોટથી જ ચૂંટણી રસપ્રદ થઇ ગઇ છે.